Diari Oficial de la Generalitat Valenciana


Sumari del DOGV 4484, del 22-04-2003 (2003/4641)

Programa d'actuació integrada per a l'ampliació del polígon industrial Castella de sòl urbanitzable industrial del Pla General d'Ordenació Urbana de Cheste.
------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4641


Organisme emissor
:   Ajuntament de Cheste

Tipus de document
:   Anunci

Programa d'actuació integrada per a l'ampliació del polígon industrial Castella de sòl urbanitzable industrial del Pla General d'Ordenació Urbana de Cheste. [2003/X4641]
  
Als efectes previstos en la Llei 6/94, de 15 de novembre, Reguladora de l'Activitat Urbanística (LRAU), es fa saber:
  
Que l'Agrupació d'Interés Urbanístic el Tabach ha formulat programa d'actuació integrada per al desenvolupament de l'ampliació del polígon industrial Castella de sòl urbanitzable industrial de Cheste, incloent-hi projecte d'urbanització i cèdula d'urbanització, en virtut dels articles 46 i concordants de la LRAU.
  
D'acord amb l'article 46.3, l'Alcaldia d'este ajuntament ha acordat mitjançant Resolució de data 10 d'abril de 2003, sotmetre a informació pública el programa d'actuació integrada, juntament amb els documents urbanístics connexos, que s'anunciarà mitjançant edicte publicat en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana.
  
En virtut de la Resolució de 10 d'abril de 2003 adés esmentada, l'Alcaldia d'este ajuntament ha establert com a base o condició a la programació que s'aporte solució adequada i suficient a la connexió i integració de la urbanització amb les xarxes d'infraestructures i servicis públics existents pel que fa referència a l'abastiment i depuració de les aigües.
  
Dins del termini de 20 dies, comptats des de la publicació del present anunci en el Diari Oficial de la Generalitat Valenciana, qualsevol persona podrà comparèixer a l'Ajuntament de Cheste, situat al c/ Doctor Cajal núm. 1, en horari d'atenció al públic, per a obtindre, a costa seua, còpia dels documents esmentats o sol·licitar que li siguen exhibits. Alhora, qualsevol persona podrà presentar-hi tant al·legacions com alternatives tècniques que vulguen competir amb la que ara s'exposa al públic, així com proposicions juridicoeconòmiques per a executar l'alternativa/es presentades. Les proposicions juridicoeconòmiques es presentaran en plica tancada durant els cinc dies següents al venciment del termini de vint dies indicat al principi.
  
Estos terminis quedaran prorrogats per vint dies addicionals, si durant els deu primers d'informació pública cap persona es comprometera de presentar una alternativa tècnica substancialment distinta a la inicial i en prestara caució.
  
Alhora, la present publicació servirà per posar-ne en coneixement el contingut a aquells titulars cadastrals afectats la identitat o el domicili dels quals resulte desconegut:
  
Pol. 29, parc. 20; titular, Enrique Hoya Tarín; domicili desconegut
  
Pol. 29, parc. 118; titular, Manuel Haro Tarín; domicili desconegut.
  
Pol. 29, parc. 120; titular y domicilio desconegut.
  
Pol. 29, parc. 289; titular y domicilio desconegut.